Архипов Геннадий Иванович

Геннадий Иванович Архипов (12 декабрь 1945 йыл — 14 март 2013 йыл) — СССР һәм Рәсәй математигы. А. А. Марков исемендәге премия лауреаты (1992).

 Биографияһы 
1945 йылдың 12 декабрендә Липецк өлкәһенең Елец ҡалаһында тыуған. 1953 йылдан 1963 йылға тиклем Г. И. Архипов Орел ҡалаһының 24-се урта мәктәбендә иҫ киткес яҡшы уҡый, математика һәм физика буйынса өлкә олимпиадаларында еңеү яулай, Бөтә Рәсәй математика олимпиадаларында Орел өлкәһе исеменән сығыш яһай. 1964 йылда Мәскәү дәүләт университетының физика-математика профиленең 18-се махсуслаштырылған интернат-мәктәбен тамамлай. 6-сы Халыҡ-ара математика олимпиадаһы ҡатнашыусыһы, унда 42 мәрәйҙән 39 мәрәй йыя, алтын миҙал яулайРезультаты сборной СССР на 6-ой ММО һәм Мәскәү дәүләт университетының механика-математика факультетына уҡырға алына.

Мәскәү дәүләт университетын 1969 йылда тамамлай. 1972 йылда Стеклов математика институтының аспирантураһын тамамлай, унда 1975 йылда физика-математика фәндәре кандидаты ғилми дәрәжәһенә «Кратные тригонометрические суммы и приложения» темаһы буйынса диссертация яҡлай.Архипов, Г. И. Кратные тригонометрические суммы и приложения. Автореферат диссертации на соискание ученой степени кандидата физико-математических наук. 01.01.03. Академия наук СССР. Математический институт им. В. А. Стеклова. — М., 1975. — 8 с. ә 1984 йылда физика-математика фәндәре докторы ғилми дәрәжәһенә диссертация яҡлай, уның темаһы: «Исследования по проблемы Гильберта-Камке»Архипов, Г. И. Исследования по проблеме Гильберта-Камке. Диссертация на соискание ученой степени доктора физико-математических наук. Академия наук СССР. Ордена Ленина Математический институт им. В. А. Стеклова. — М., 1984. — 125 с.. Профессор.

Мәскәү дәүләт университетының механика-математика факультетының математик анализ кафедраһында, шулай уҡ Рәсәй Фәндәр академияһының Стеклов математика институтының һандар теорияһы бүлегендә эшләй. Хеҙмәттәре һандар теорияһы һәм математик анализ өлкәһендә. Геннадий Иванович Архипов Варинг-Гольдбах, Гильберт—Камке проблемалары, Ингамдың бүлеүселәр проблемаһы буйынса, Римандың дзета функцияһы теорияһы буйынса тикшеренеүҙәргә ҙур фәнни өлөш индерә. Тәүге фундаменталь һөҙөмтәләр алынған тапҡырлы тригонометрик суммалар теорияһына нигеҙ һалыусыларҙың береһе була. Шулай уҡ «Математик анализ буйынса лекциялар» дәреслегенең авторҙашы (1999), 2013 йылға тиклем биш тапҡыр баҫылып сыға, 2000 йылда Рәсәй китап нәшер итеүселәр ассоциацияһының дипломына лайыҡ була һәм ҡытай теленә тәржемә ителә.

Геннадий Иванович оригиналь монографияларҙың авторҙашы булып тора. «Кратные тригонометрические суммы»(1980), «Теория кратных тригонометрических
сумм»(1987), «Тригонометрические суммы в теории чисел и анализе»(2004), улар Рәсәйҙә һәм сит илдәрҙә аналитик һандар теорияһы буйынса белгестәр өсөн эш өҫтәле ҡулланмаһы булып китәләр.

Студент йылдарында һәм аспирантурала саҡта Г. И. Архипов 179-сы мәктәптең математика класында эшләй. Уҡыусыларҙың Мәскәү математика олимпиадаларының ойоштороу комитеттары ағзаһы, әҙерлек мәсьәләләре йыйынтығы төҙөүсе була.

2013 йылдың 14 мартында вафат була. Мәскәүҙә Митин зыяратында ерләнгән. Математиктың ҡәбер ташының артҡы яғында Риман дзета функцияһының формулаһы һүрәтләнгән.

 Бүләктәре 
А. А. Марков исемендәге премия (1992) — «Гильберт-Камке проблемаһы» эштәр циклы өсөн.
мини|Г. И. Архиповтың Мәскәүҙә. Митино зыяратында ҡәбере

 Иҫкәрмәләр 

 Әҙәбиәт 



 Перевод на английский язык: 

мини| Г.И Архиповтың ҡәберең артҡы яғы, унда Римандың дзета-функцияһы һүрәтләнгән

 Һылтанмалар 

 Архипов Геннадий Иванович (Летопись Московского университета) (неопр.). letopis.msu.ru. Дата обращения: 28 марта 2016.
 Официальный сайт механико-математического факультета МГУ имени М. В. Ломоносова (неопр.). new.math.msu.su. Дата обращения: 28 марта 2016.
 Персоналии: Архипов Геннадий Иванович (неопр.). mathnet.ru. Дата обращения: 28 марта 2016.
Категория:Физика-математика фәндәре докторҙары
Категория:Мәскәүҙә вафат булғандар
Категория:Алфавит буйынса шәхестәр
Категория:2013 йылда вафат булғандар
Категория:14 мартта вафат булғандар
Категория:1945 йылда тыуғандар
Категория:12 декабрҙә тыуғандар
Категория:Мәскәү дәүләт университетын тамамлаусылар